Wierzbowski kandidatas por administranto de Vikifontaro
#000000
Przemysław Wierzbowski kandidatiĝis kiel nova administranto de Esperanta Vikifontaro kaj ni invitas vin voĉdono pri li. Al Esperanta Vikifontaro nuntempe tute mankas administrantoj, tiel Wierzbowski iĝus la unusola en tiu grava rolo.
#000001
Vikifontaro celas al kolektado de originaj plenaj tekstoj (“fontoj”) de ekz. libroj, gazetoj sed ankaŭ interretaj artikoloj. Parton de la laboro eblas fari per kopiado de teksto, parton per transskirbado de skanaĵo kun ebla helpo de OSR (“Optika Signo-Rekono”). Unu el specifaj utiloj de Vikifontaro estas konservado de malnovaj kulturaj verkoj, kiuj aliokaze putrus sur ies breto kaj nur kelketaj homoj povus konsulti ilin – Vikifontaro portas tiun heredaĵon al tuta mondo.
#000003
Sed Vikimedian projekton oni bezonas prizorgadi kaj bontenadi ankaŭ preter aldonado de enhavo – tio estas tasko de administrantoj. Nuntempe en la Esperanta Vikifontaro estas neniu administranto, kaj tial ankaŭ pluraj laboroj kaj evoluoj stagnas aŭ malrapidas.
#000004
La situacion decidis ŝanĝi uzanto Wierzbowski (Przemysław Wierzbowski), kiu kandidatiĝis por administranto de Vikifontaro. Kaj ni invitas vin al voĉdono. Por tio vi bezonas havi Vikimedian konton (se vi ne havas, unue registriĝu).
#000005
Wierzbowski kandidatiĝis jam en Majo 2020, sed tiam lia kandidatiĝo kaptis malmultan atenton kaj nur 1 voĉon. Li prezentis la aferon dum la 2-a Kunsido de Ĝenerala asembleo de Esperanto kaj Libera Scio kaj ni promesis helpon pri informado. Tiel, dum iomete pli ol semajno venis pliaj 8 voĉoj.
#000006
Administranto en Vikimedia projekto estas esenca rolo por bontenado de Vikimedia projekto. Al ties taskoj apartenas forigado de paĝoj, forbarado de uzantoj, certa redaktado de interfaco, kaj aliaj. Administrantoj estas esencaj por traktado de kopirajto-rompoj kaj vandaloj.
#000008
Laŭeble ĉiu Vikimedia projekto havu almenaŭ 1 administranton, ideale kelkajn administrantojn kaj almenaŭ kelketajn burokratojn (burokratoj havas rajton administrantigi aliajn uzantojn). Esperanto kaj Libera Scio al tio volonte helpas, ekzemple per informado. Se vi havas proponon (aŭ plejbone plenan artikolon, tekston) por informado, kontaktu nin.
#000010
Retpoŝtadreso ne estos publikigita. Devigaj kampoj estas markitaj *
#000011
Konservu miajn nomon, retpoŝtadreson kaj retejon en tiu ĉi retumilo por uzi kiam mi denove komentos.
#000012
Vikipedio, pli ol enciklopedio (Germana Esperanto-Kongreso 2023)
#000014
Ni subtenas disvolviĝon de Vikipedio kaj de ĝiaj frataj projektoj – en kaj pri Esperanto – per konkursoj, trejnadoj, partneradoj, varbado, kaj alimaniere.
#000017